**KLASA: 400-01/25-01/1**

**URBROJ: 524-02-02-04/1-25-24**

Zagreb, 19. ožujka 2025.

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA MINISTARSTVA RADA, MIROVINSKOGA SUSTAVA, OBITELJI I SOCIJALNE POLITIKE, ZA RAZDOBLJE OD 1. SIJEČNJA DO 31. PROSINCA 2024. GODINE**

**Obrazloženje ostvarenje prihoda i rashoda, primitaka i izdataka u izvještajnom razdoblju**

PRIHODI I PRIMICI

Ukupni prihodi i primici planirani su u iznosu od 377.974.265 EUR, a ostvarenje u izvještajnom razdoblju iznosi 353.076.109,10 EUR, odnosno 93,41% od planiranog u 2024. godini. U odnosu na prošlo razdoblje ostvarenje je veće 49,10%, odnosno za 116.278.457,17 EUR.

Prihodi poslovanja ostvareni su u iznosu od 353.076.109,10 EUR, odnosno 93,41% od planiranog u 2023. godini.

* Prihodi od nadležnog proračuna ostvareni u razdoblju iznose 242.385.033,10 EUR što je 97,82 % planiranog godišnjeg iznosa. Veći su za 108.536.830,27 EUR u odnosu na prošlo razdoblje za 81,51%.
* Prihodi od poreza ostvareni u razdoblju iznose 25.978.321,26 EUR što je 106,47% planiranog godišnjeg iznosa. Veći su za 3.370.902,84 EUR u odnosu na prošlo razdoblje za 14,91%.
* Pomoći iz inozemstva (darovnice) i od subjekata unutar općeg proračuna ostvareni u razdoblju iznose 83.642.203,14 EUR što je 79,68% planiranog godišnjeg iznosa. Veći su za 3.506.293,27 EUR u odnosu na prošlo razdoblje odnosno za 4,38%.
* Prihodi od imovine ostvareni u razdoblju iznose 1.012.837,62 EUR što je za 34,22% više od planiranog godišnjeg iznosa. U odnosu na 2023. su veći za 553.058,91 EUR odnosno za 120,29%.
* Prihodi od upravnih i administrativnih pristojbi, pristojbi po posebnim propisima i naknadama ostvareni u razdoblju iznose 53.932,35 EUR što je za 34,83% više od planiranog godišnjeg iznosa. Veći su u odnosu na prošlo razdoblje za 358,60 EUR ili za 0,67%.
* Prihodi od prodaje proizvoda i robe te pruženih usluga i prihodi od donacija ostvareni u razdoblju iznose 3.781,63 EUR što je 40,61% planiranog godišnjeg iznosa.

RASHODI I IZDACI

Ukupni rashodi i izdaci planirani su u iznosu od 370.440.670 EUR, a ostvarenje u izvještajnom razdoblju iznosi 343.086.666,27 EUR, odnosno 92,62% od planiranog u 2023. godini. U odnosu na prošlo razdoblje ostvarenje je veće za 46,76%, odnosno za 109.304.715,22 EUR.

Najveći dio planiranih i izvršenih rashoda odnosi se na naknade građanima i kućanstvima na temelju osiguranja i druge naknade koje u izvještajnom razdoblju iznose 115.081.366,64 EUR, što iznosi 87,61% od planiranog godišnjeg iznosa. U odnosu na prošlo izvještajno razdoblje ovi rashodi su veći za 56,25%, odnosno za 41.428.631,71 u odnosu na ostvarenje od godine ranije. Najveći dio tog iznosa odnosi se na skrb za djecu, mladež i odrasle osobe drugih osnivača, odnosno na obveze temeljem ugovora o pružanju socijalnih usluga korisničkim skupinama: djeci bez odgovarajuće roditeljske skrbi, djeci s problemima u ponašanju, djeci s teškoćama u razvoju i odraslim osobama s invaliditetom, starijim osobama, žrtvama obiteljskog nasilja, žrtvama trgovanja ljudima i dr. i to u iznosu od 83 milijuna EUR. Razlog povećanja ovih rashoda je aktivnost osobne asistencije za koju su u 2024. godini ostvareni rashodi od 28,9 milijuna EUR. Navedena aktivnost u 2023. godini nije postojala.

Iza naknada građanima i kućanstvu su rashodi za donacije, kazne, naknade šteta i kapitalne pomoći sa ostvarenim iznosom od 101.143.910,92 EUR što je za 3,27% više od planiranog, odnosno za 9,22% više ostvarenog u odnosu na 2023. Rashodi za tekuće donacije najvećim dijelom odnose se na: Operativni program učinkoviti ljudski potencijali 2014-2020, Operativni program konkurentnost i kohezija – infrastruktura i na financijske potpore za programe i projekte usmjerene djeci s teškoćama i odraslim osobama s invaliditetom.

Treći najznačajniji rashodi su pomoći dane u inozemstvo i unutar općeg proračuna iznosile su ukupno 99.423.648,61 EUR što je 92,27% od ukupno planiranog iznosa. Najveći dio tog iznosa odnosi se na Operativni program učinkoviti ljudski potencijali 2014-2020 i FEAD. U odnosu na prošlo izvještajno razdoblje ovi rashodi su veći za 54.280.806,22 EUR odnosno za 120,24%.

Rashodi za zaposlene iznosili su 15.758.126,59 EUR što je 99,87% od ukupno planiranog iznosa za 2024. godinu, a u odnosu na prošlo izvještajno razdoblje su 18,82% veći što iznosi 2.496.008,21 EUR.

Materijalni rashodi iznose ukupno 7.571.579,24 EUR što je 59,61% od planiranog iznosa, a u odnosu na prošlo razdoblje veći su za 13,26% što iznosi 886.701,36 EUR.

Financijski rashodi iznose ukupno 169.788,35 EUR što je 63,91% od ukupno planiranog iznosa, a u odnosu na prošlo izvještajno razdoblje manji su za 540.524,10 EUR, odnosno za 76,1%.

Rashodi za subvencije ostvareni su u iznosu od 26.697 EUR i gotovo su beznačajni u odnosu na ostale skupine rashoda.

**Obrazloženje ostvarenog prijenosa sredstava iz prethodne godine i prijenosa sredstava u sljedeću godinu/razdoblje**

Donos, odnosno prijenos neutrošenih prihoda u 2024. godine iznosi 10.143.581,96 EUR, a na kraju izvještajnog razdoblja prijenos prihoda iznosi 20.135.024,79 EUR, što je 13,95% EUR više od ukupno planiranih sredstva za prijenos. U odnosu na prošlo izvještajno razdoblje prijenos je veći za 9.996.843,43 EUR, odnosno za 98,61%.

**M I N I S T A R**

**Marin Piletić**

Prilog:

1. Sažetak izvještaja

2. Račun prihoda i rashoda prema ekonomskoj klasifikaciji

3. Izvještaj o prihodima i rashodima prema izvorima financiranja

4. Izvještaj o rashodima prema funkcijskoj klasifikaciji

5. Izvještaj po programskoj klasifikaciji